recursal/SuperWikiNEXT-32B huggingface dataset:
**Кичевско-мавровски народноослободителен партизански одред** е партизанска единица на Народоослободителната војска на Македонија. 

Одредот е оформен на 21 мај 1943 година, од 46 борци од Мавровско-гостиварскиот народноослободителен партизански одред „Кораб", Кичевскиот народноослободителен партизански одред „Козјак" и Крушевскиот народноослободителен партизански одред „Питу Гули". Партизаните на одредот влегуваат во судири кај селото Сливово на 23 мај, Невестински гроб на 30 мај, Пресека на 14 јуни, Карбуница на 20 јуни, и други. Откако одредот брои 70 борци, во текот на јули 1943 година разделен е на Мавровско-гостиварски народноослободителен партизански одред (Прв кичевски народноослободителен одред) и Кичевски народноослободителен одред (Втор кичевски народноослободителен одред). На 23 септември 1943 година одредот влегува во рамките на Кичевскиот народноослободителен баталјон.

Драге Ристески е првата жртва на одредот. Загинал во битката кај Невестински Гроб на 30 мај, 1943 година.
Првата жртва на одредот бил Драге Ристески од кичевското село Карбуница.

Љубица Богеска е една од жените кои го сошиле знамето на одредот.
Знамето на одредот е сошиено од група младинки, меќу кои е ѝ Љубица Богеска од Кичево.

Команданти
----------

* Иван Дојчинов - командир
* Мино Богданов - политички комесар
* Златко Билјановски - заменик-политички комесар
* Мирко Милески
* Ели Аргировска
* Димитар Берберовски

Наводи
------

1. ↑  Македонска енциклопедија, МАНУ, Скопје, 2009, стр. 697.
2. ↑  Ристоски и други, Душан (1982). *Слободата беше нивниот идеал*. Кичево: Музеј - Западна Македонија во НОВ - Кичево. стр. 106.
3. ↑  Ристоски и други, Душан (1982). *Слободата беше нивниот идеал*. Кичево: Музеј - Западна Македонија во НОВ - Кичево. стр. 44.
Знаме на интерсексуалност
**Интерполовите личности** се родени со биолошки/физички одлики и од женскиот и од машкиот пол. Секоја година илјадници деца се раѓаат со неодредени гениталии кои хирурзите често ги преобликуваат без знаење и согласност на родителите. Најчесто преобликувањето на гениталиите подразбира правење на примарно женски полови одлики, што може да резултира во емоционални трауми и губење на чувствителност и неможност да се доживее отгазам. За интерполовите личности често се зборува како за трансродни.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85060401
* GND: 4027484-6
* NDL: 00564935
* NKC: ph187984

 |

 |


  


|  |  |
| --- | --- |
| Stub icon | *Оваа статија поврзана со сексуалноста е никулец. Можете да помогнете со тоа што ќе ја проширите.** п
* р
* у
 |
**Меѓународното друштво за порозни материјали** (познато и како **Интерпор**) е меѓународна, независна и непрофитна научна организација за истражувачи во полето на порозните материјали и сродните дисциплини. Друштвото е основано во 2008 година од страна на група научници од Германија, Норвешка, Соединетите Американски Држави, Франција и Холандија. Денес членовите на Интерпор потекнуваат од сите континенти, освен Антарктикот. Друштвото организира годишна научна конференција на различна локација секоја година. На конференцијата присуствуваат околу илјада учесници-истражувачи од академскиот, владиниот и приватниот сектор. Домаќин на четиринаесетата годишна научна конференција (Интерпор 2022) ќе биде Кинескиот нафтен универзитет (источна Кина) во Ќингдао, Кина.

Наводи
------

1. ↑  PresseBox (c) 2002-2021 (2021-06-01). „Auszeichnung für langjähriges Engagement, Fraunhofer-Institut für Techno- und Wirtschaftsmathematik ITWM, Pressemitteilung - PresseBox". *www.pressebox.de* (германски). Посетено на 2021-06-05.
2. ↑  „Founding Members – InterPore" (англиски). Посетено на 2021-06-05.
3. ↑  „InterPore2022 (30 May 2022 - 2 June 2022): Home · InterPore Event Management (Indico)". *InterPore Event Management (Indico)*. Посетено на 2021-06-05.
**Долгашка Река** (или **Елевска Река**) — река во Македонија, сместена на планината Стогово.

Извор
-----

Извира на западните падини на планината Стогово, во пределот на Дебарска Жупа.

Извира од повеќе мали извори на висорамнината Лениште помеѓу врвовите Дафиница, Бабин Срт и Докат Баир високо на планината Стогово, од каде протекуваат неколку потоци со имињата Бела Река, Круше и Кара Дере кои како изворишни челенки го составуваат главниот тек на реката.

Тек
---

Реката поминува покрај селата Елевци и Долгаш и се влева во Дебарското Езеро, југоисточно од градот Дебар.

Именување
---------

Минувајќи крај селото Елевци го носи името **Елевска Река**. Под името Елевска Река тече сè до средното течение кај мостот на патот помеѓу Елевци и Долгаш, по што таа го добива името **Долгашка Река** сè до својот влив во Дебарското Езеро (порано Црн Дрим) кај месноста Требишки Мост.

Галерија
--------

* 
* 
* 
* 
* 
*

Поврзано
--------

* Долгаш
* Елевци
* Стогово
* Црн Дрим

Наводи
------

1. 1 2 3  Петрушевски, Илија; Маркоски, Благоја (2014). *Реките во Република Македонија* (PDF). Скопје: Геомап. стр. 27. ISBN 978-9989-2117-6-8.

Надворешни врски
----------------

* Долгашка Река на Ризницата ?
**Едвард со рацете-ножици** (англиски: *Edward Scissorhands*) е американски филм од 1990 година, во режија на Тим Бартон. Главните улоги во филмот ги играат: Џони Деп, Винона Рајдер, Винсент Прајс итн. Филмот добил шест награди, а бил номиниран за наградата „Оскар" за најдобра шминка, додека Џони деп бил номиниран за наградата „Златен глобус" за најдобар глумец.

Содржина
--------

Филмот започнува така што една баба ѝ раскажува на внуката приспивна приказна за Едвард, човекот со раце-ножици: Еден научник (го игра Прајс) создава вештачки човек, но умира пред да го доврши, така што тој останува без раце. Притоа, наместо раце, Едвард (го игра Деп) има ножици со кои умее извонредно да обликува жива ограда. Едвард живее повлечено во напуштената куќа на својот создавач, но еден ден случајно го открива една жена, која го доведува во својот дом. Набргу, Едвард станува главна атракција во соседството, како и главен фризер на сосетките и на нивите кучиња. Еден ден, во домот се враќа ќерката Ким (ја игра Рајдер) и Едвард се вљубува во неа, но таа има момче. Ким сака да му помогне на Едвард да добие вистински раце и нејзиното момче добива идеја да ја ограбат неговата куќа. Обидот за кражба пропаѓа и Едвард е уапсен, но набргу го ослободуваат. Малку подоцна, една жена од соседството го обвинува Едвард за обид за силување, така што сите луѓе се свртуваат против него. Кога Едвард сака да го спаси братот на Ким, сите помислуваат дека тој сака да го повреди, па затоа тој се повлекува во напуштената куќа во која живеел во минатото. Соседите доаѓаат во дворот со намера да му се одмаздат, а во куќата пристигнува и момчето на Ким (со кого таа претходно ја раскинува врската), кој го напаѓа Едвард, но во текот на борбата Едвард го убива. Тогаш, Ким излегува во дворот на куќата и на насобраните соседи им кажува дека и Едвард погинал во борбата со нејзиното поранешно момче. Така, Едвард продолжува да живее осамен живот во куќата, а Ким никогаш повторно не се среќава со него.

Наводи
------

1. ↑  IMDb, Edward Scissorhands (1990), Awards (пристапено на 19.11.2016)
2. ↑  IMDb, Edward Scissorhands (1990) (пристапено на 19.11.2016)
**Колку е потребно за среќа** - збирка поезија на македонската поетеса Ана Бунтеска, објавена од издавачката куќа „Матица македонска" во 2016 година.

Опис на книгата
---------------

Збирката содржи вкупно 101 песна. Лектурата ја направил Здраво Ќорвезировски, фотографијата на корицата е дело на Ана Бунтеска, техничката обработка на корицата ја направил Владимир Мирчевски, а електронската реализација е дело на Методија Николовски. Книгата, со обем од 218 страници и со димензии од 21 сантиметар, е испечатена во печатницата „Графостил" во Скопје. Каталогизацијата е извршена во НУБ „Св. Климент Охридски", а книгата ја има меѓународната ознака ISBN 978-608-10-0509-7.

Наводи
------

1. ↑  Ана Бунтеска, *Колку е потребно за среќа*. Скопје: Матица Македонска, 2016.
Карта на полуостровот Едвард VII
**Земја на Кралот Едвард VII** (англиски: *King Edward VII Land*) или **Полуостров Едвард VII** (*King Edward VII Peninsula*) — голем замрзнат полуостров кој го сочинува северозападниот завршеток на Земјата на Мери Берд на Антарктикот. Полуостровот се наоѓа во Росовата Зависност и се издава во Росовото Море, помеѓу Салцбергеровиот Залив и североисточниот агол на Росовиот Леден Гребен. Ограничен е од Росовиот Леден Гребен на југозапад, заливот Окума на запад и Салцбергеровиот Залив и Сондерсовиот Брег на исток, од кои сите излегуваат на Росовото Море / Јужниот Океан. На северозападниот крај на полуостровот е ’ртот Колбек.

На западниот брег на земјата се наоѓа Ширасеовиот Брег. На север и исток е Свинберновиот Леден Гребен.

Полуостровот Едвард VII е откриен на 30 јануари 1902 г. од Британската национална антарктичка експедиција (1901–1904) под водство на Роберт Фалкон Скот, кој го нарекол „Земја на Кралот Едвард VII" по британскиот крал Едвард VII. Брегот е понатаму истражуван од експедицијата на „Нимрод" на Ернест Шеклтон (1908–09), а први на неговото копно биле ченовите на Јапонската антарктичка експедиција предводена од Нобу Ширасе во 1912 г. Подрачјето почнало да се нарекува „Полуостров на Едвард VII" откако неговиот полуостровски карактер е утврден на експедицијата на Ричард Берд (1933–1935) и онаа на Антарктичката служба на САД (1939–1941).

Најголемиот дел од полуостровот се наоѓа на територијата на Росовата Зависност, на која полага право Нов Зеланд.

Поврзано
--------

* Земја на Мери Берд
* Росова Зависност

Наводи
------

1. ↑  Wade, F. Alton (1945). „The Geology of the Rockefeller Mountains, King Edward VII Land, Antarctica". *Proceedings of the American Philosophical Society*. **89** (1): 67–77.

Координати: 77°40′S 155°00′W﻿ / ﻿77.667° ЈГШ; 155.000° ЗГД﻿ / -77.667; -155.000
Знамето на Интернационалните бригади според дизајнот на шпанското републиканско знаме и трикраката ѕвезда на Народниот фронт на Шпанија во средината
**Интернационални бригади** или **Меѓународни бригади** (шпански: *Brigadas Internacionales*) — воени единици формирани од Комунистичката интернационала за да ѝ помогнат на владата на Народен фронт во Втората шпанска република за време на Шпанската граѓанска војна. Организацијата постоела две години, од 1936 до 1938 година. Се проценува дека за време на целата војна помеѓу 40 илјади и 59 илјади луѓе учествувале во Интернационалните бригади, од кои 15 илјади загинале во борба.

Бригадите учествувале во битките за Мадрид, Харама, Гвадалахара, Брунете, Белчите, Теруел, Арагон и Ебро. Повеќето од нив завршиле со пораз за Интернационалните бригади. Во последната година од своето постоење, Интернационалните бригади биле интегрирани во Шпанската републиканска армија, како дел од Шпанската странска легија. Организацијата била распуштена на 23 септември 1938 година од шпанскиот премиер Хуан Негрин во негов залуден обид да добие поголема поддршка од либералните демократии во Комитетот за неинтервенција.

Интернационалните бригади биле силно поддржани од Коминтерната и ја претставувале определбата на Советскиот Сојуз да ѝ помогне на Шпанија со оружје, логистика, воени советници и преку НКВД, исто како што фашистичка Италија, фашистичка Португалија и нацистичка Германија им помагале на националистите кои се бореле против тогашната шпанска влада. Најголем број доброволци дошле од Франција (каде Француската комунистичка партија имала големо членство) и прогонети комунисти од Италија и Германија. Учествувале и многу Евреи од англофонските земји и од Источна Европа.

Републиканските доброволци кои биле против сталинизмот не се приклучиле на бригадите, туку се влеале во Народен фронт, во Работничката партија за марксистичко обединување (формирана од троцкистички, букаринистички и други антисталинистички групи, кои не ги делеле Шпанците и странските доброволци, меѓу кои бил и Џорџ Орвел), или пак во анархо-синдикалистички групи како што се Колоната Дурути, Интернационалното здружение на работниците и Националната конфедерација на трудот.

Список на Македонци кои учествувале во Интернационалните бригади
----------------------------------------------------------------

* Алексо Демниевски - Бауман
* Боро Поцков
* Кирил Ќамилов
* Панде Божиновски
* Спас Банџов
* Трајко Мишковски
* Цветко Узуновски

Наводи
------

1. ↑  Thomas (2003), pp. 941–945; Beevor (2006), p. 157.
2. ↑  Thomas (2003), pp. 941–945.
3. ↑  *Against Fascism – Jews who served in the International Brigade in the Spanish Civil War* (PDF). Посетено на 26 January 2012.
4. ↑  Homage to Catalonia. Author: Orwell, George.Publisher: Penguin Group. Date: Re-print, 2000. Work: Auto-biographical account of the Author's participation in the Spanish Civil War. ISBN 978 0 141 18305 3
**„Еден ден на плажа"** (англиски: *A day at the beach*) — британски филм од 1970 година, во режија на Симон Хесера (неговиот прв филм) по сценариото на Роман Полански и Хере Хересма (Heere Heeresma). Всушност, филмот требало да го режира Полански, но поголемиот дел од режијата ја завршил Хесера. Главните улоги ги толкуваат: Марк Брнс (Mark Burns), Бити Едни (Beatie Edney), Питер Селерс (Peter Sellers), Греам Старк (Graham Stark) и Фиона Луис (Fiona Lewis).

Синопсис
--------

Дејствието на филмот се одвива во едно запуштено летувалиште на морскиот брег во Данска и прикажува еден ден од животот на Берни, автодеструктивен алкохоличар. Наспроти постојаниот дожд, тој ја носи со себе на прошетка младата девојка Вини која има протеза на ногата. Иако таа го нарекува „чичко", веројатно Берни е нејзиниот биолошки татко. Шетајќи, тие среќаваат разни луѓе кои Берни често ги напаѓа вербално, а понекогаш ги лаже со намера некако да стигне до посакуваниот пијалак. За тоа време, на Вини не ѝ преостанува ништо друго, одвен да се снаоѓа сама...

Наводи
------

1. ↑  HRT, Dan na plaži, britanski film (пристапено на 16.10.2021)

|  |  |
| --- | --- |
| Stub icon | *Оваа статија филм е никулец. Можете да помогнете со тоа што ќе ја проширите.** п
* р
* у
 |
**Колнати сме, Ирина** - македонски филм од 1973 година. Го режирал Коле Ангеловски кој го напишал и сценариото.

Кратка содржина
---------------

**Разоткривачко предупредување: *Следат подробности што го разоткриваат дејствието и/или расплетот.***
Меѓу селските момчиња кои заминуваат во војска е и тукушто оженетиот Дамјан, единствениот син на воденичарот Витан. Младата жена останува во куќата на свекорот. Минуваат денови во познатото секојдневие за двајцата. Упатени еден на друг тие заеднички го носат бремето на работата во воденицата и околу имотот. Во долгите и монотони вечери младата Ирина го посакува враќањето на Дамјан. Честите наминувања на Мечето, селскиот клисар и трговец, ја вознемируваат Ирина. Таа не го поднесува поради невкусните шеги кои алудираат на нејзината младост, убавина, а сепак самотија. Додека Витан собира дрва во планината, Ирина пере на потокот. Водата ја мами и таа се бања. Од грмушките ја гледаат селските момчиња. Ја гледа и Витан обземен од нејзината убавина. Слушајќи ги гласовите на момчињата и самиот фатен во грев, бесен и на нив и на себе, ги гони, гонејќи се и себеси. Заемната привлечност на Витан и Ирина, на еден силен маж и една пожелна жена, се случува спонтано и скоро неминовно во осамата во која живеат. Но, и двајцата, оптоварени со грешноста на желбата која подеднакво ја чувствуваат, наоѓаат сили да ѝ се спротивстават. Не можејќи да ја контролира љубомората, Витан не само што не им допушта на селаните да носат жито за мелење во воденицата, туку и на случајните минувачи им се заканува со истрели. Една ноќ, кога Витан по изминатиот ден во планината каде што беснее сечејќи дрвја се враќа во куќата, паѓаат сите табуa, страста станува посилна од сите забрани... Доаѓа и денот на Дамјановото враќање. Тој во планината ги наоѓа татка си и својата жена кои во љубовен занес не го забележуваат неговото пристигнување. Сведок на целиот настан е и Мечето. Тој доаѓа во воденицата и го известува Витан дека Дамјан се крие во планината. Во воденицата владее молк. Витан и Ирина го очекуваат појавувањето на Дамјан. Најпосле, тој се појавува. Гонет од љубомора и под бремето на неверојатниот грев, тој се однесува како подивен ѕвер. Своето право на маж го покажува силувајќи ја Ирина. Таа му се одмаздува убивајќи го. Витан се враќа од планината. Пред куќата го чека Ирина. Потоа заминува, а за него и за Ирина, а самотијата останува нивни вечен сопатник.

Улоги
-----

|  |  |
| --- | --- |
| **Глумец** | **Улога** |
| Велимир Бата Живоиновиќ | Витан |
| Неда Арнериќ | Ирина |
| Мето Јовановски | Дамјан |
| Ненад Милосављевиќ | Мече |
| Шишман Ангеловски |  |
| Мите Грозданов |  |
| Томе Моловски |  |
| Симе Илиев |  |

Наводи
------

1. ↑  „Татко (Колнати сме, Ирина)". Кинотека на Македонија. Посетено на 17 октомври 2021.

Надворешни врски
----------------

* 

* *Колнати сме, Ирина*  на  Семрежната филмска база на податоци (англиски)
* Колнати сме, Ирина - филмска банка
Пример за огноотпорност со прскање, со употреба на малтер заснован на гипс во ниска индустриска зграда во Ванкувер, Британска Колумбија.
**Интонако** ― италијански поим за последниот, многу тенок слој малтер на кој е насликана една фреска. Гипсот е бојадисуван додека е уште влажен, за да се дозволи пигментот да навлезе во самиот интонако. Претходниот слој, наречен аричо (arriccio), е поставуван малку грубо за да направи влез за интонако и мора да се остави да се исуши, обично неколку дена, пред да се нанесе и бојадиса последниот многу тенок слој. На италијански поимот интонако исто така е користен многу поопшто за обични ѕидни облоги од малтер во зградите.

Интонакото традиционално е мешавина од песок (со зрнести димензии помали од два милиметри) и врзувачка супстанција.

Видови интонако
---------------

Различни видови интонако се класифицирани врз основа на употребениот врзувачки материјал:

* Интонако на основа на вар, каде единствената врзувачка супстанција е хидрираниот вар
* Интонако вар/цемент, каде што врзувачкиот елемент е мешавина од хидрирана вар со портланд цемент, со мнозинство вар
* Интонако цемент/вар, каде што врзувачкиот елемент е мешавина од хидрирана вар и портландски цемент, со мнозинство портландски цемент
* Интонако со основа од гипс, каде што врзувачкиот елемент е исклучиво гипс

Песокот што е користен во интонакото може да биде варовник или силикат, земен од природен извор како река или од песок што се прашкасти.

Видови стабилизатори
--------------------

Интонако може да се стабилизира со:

* Вар
* гипс
* Гипс на основа на калциум сулфат
* Цемент на основа на теракота

Наводи
------

1. ↑  Ugo Procacci, in *Frescoes from Florence*,pp. 15-25 1969, Arts Council, London, gives a full account of the process.
**Еден ден на Иван Денисович** (руски: *Один день Ивана Денисовича*) е краток роман на рускиот писател Александар Солженицин од 1962 година.

Содржина
--------

Во романот е прикажан еден ден на затвореникот Иван Денисович Шухов, која ја издржува десетгодишната казна затвор во еден логор во руската степа. Рано наутро, затворениците ги будат за да одат на работа, а Шухов чувствува некоја мачнина, поради која се пријавува во амбулантата, но таму не успева да добие слободен ден. Потоа, по скромниот појадок, тој успева да скрие парче леб во душекот на креветот и заминува на местото каде затворениците ја градат термо-централата. Бидејќи температурата е многу ниска, затворениците најпрвин се обидуваат да се затоплат, затворајќи ги прозорските окна и палејќи оган. Потоа, тие започнуваат совесно да работат, а Шухов се истакнува како едне од најдобрите ѕидари. По завршувањето на работата, затворениците се враќаат во логорот, каде Шухов чека во редот за пратки, заменувајќи го затвореникот Цезар, кој за награда му ги отстапува вечерата и лебот. Вечерта, добро нахранет, Шухов оди задоволен на спиење, среќен што добро го пминал денот.

  
Сиромашното дејство на романот служи само како рамка во која авторот го опишува специфичниот живот во логорот, каде затворениците покажуваат голема солидарност, помагајќи си во секоја прилика и казнувајќи ги безмилосно предавниците. Притоа, никој не мисли на денот кога ќе ја дочека слободата, зашто таа изгледа бескрајно далеку. Оттука, секој затвореник е преокупиран со мислата како да се помине денот, како да се избегне затворската ќелија, како да се заштеди силата во текот на работата, како да се добие повеќе храна итн. Шухов речиси го има заборавено својот цивилен живот и не размислува за враќањето дома, ниту пак му е јасно зошто е осуден, зашто сите тие прашања немаат никаква смисла во суровите услови за живот во логорот, каде што преживувањето е единствената цел на човекот.

Наводи
------

1. ↑  Aleksandar Solženjicin, *Jedan dan Ivana Denisoviča*. Beograd: Paideia, 2006.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: n79040324
* BNF: cb120059097 (податоци)

 |

 |
**Економија** - книга на македонскиот економист Таки Фити, првобитно објавена во 2006 година. Книгата доживеала неколку изданија и се користи како универзитетски учебник на повеќе економски факултети во Македонија.

Прво издание
------------

Првото издание на книгата се појавило во 2006 година, објавено од Економскиот факултет - Скопје при Универзитетот „Св. Кирил и Методиј". Рецензенти на книгата биле Методија Стојков и Димитрија Новачевски, ликовен уредник бил Кочо Фиданоски, а компјутерска подготовка ја направил Бане Галиќ. Книгата, со димензии од 26 сантиметри и со обем од 540 страници, била испечатена во печатницата „Македонска ризница" од Куманово. Таа е каталогизирана во НУБ „Св. Климент Охридски" во Скопје и ја носи меѓународната ознака ISBN 9989-113-72-6.

### Содржина

* Предговор
* Прв дел: Вовед во економската наука

1. Економијата како наука
2. Базичните економски концепти
* Втор дел: Основи на микроекономијата

3. Основните елементи на побарувачката и понудата
4. Теорија на изборот на потрошувачот
5. Основи на теоријата на производството – производната функција и одлуките на фирмата
6. Анализа на трошоците
7. Совршена конкуренција
8. Монополот и бариерите за влез
9. Олигопол
10. Пазарите на факторите на производството
11. Наемнините и пазарот на трудот
12. Државата и бизнисот
* Трет дел: Основи на макроекономијата

13. Клучните макроекономски поими
14. Мерење на вкупната економска активност – бруто-домашен производ
15. Економскиот раст и продуктивноста
16. Економски циклус
17. Потрошувачка, штедење и инвестиции
18. Пари и банки
19. Невработеност и инфлација
20. Фискална политика
21. Монетарна политика
22. Меѓународна економија
23. Макроекономијата денес
* Речник
* Индекс

Второ издание
-------------

Трето издание
-------------

Третото издание на книгата се појавило во 2010 година.

Четврто издание
---------------

Во 2014 година се појавило четвртото издание на книгата, објавено од издавачката куќа „Култура". Рецензенти на книгата биле Методија Стојков и Димитрија Новачевски, ликовен уредник бил Кочо Фиданоски, лектор Здравко Ќорвезироски, а компјутерска подготовка ја направил Бане Галиќ. Книгата е со димензии од 26 сантиметри и со обем од 580 страници. Таа е каталогизирана во НУБ „Св. Климент Охридски" во Скопје и ја носи меѓународната ознака ISBN 978-9989-32-775-9.

И четвртото издание се состои од предговор, речник, индекс и 23 глави, групирани во три дела: Вовед во економската наука, Основи на микроекономијата и Основи на макроекономијата. Притоа, во однос на првото издание, содржината на првиот и вториот дел е непроменета; исто така, првите две глави од третиот дел (13. и 14. глава) се исти како во првото издание, 15. глава се вика Економскиот раст и продуктивноста, 16. глава е наречена Економски циклус, 17. глава се вика Потрошувачка, штедење и инвестиции, а потоа, распоредот на следните глави (од 18. до 23.) е ист како во првото издание.

Наводи
------

1. ↑  Таки Фити, *Економија*. Скопје: Економски факултет - Скопје, 2006.
2. 1 2 3  Таки Фити, *Економија*. Скопје: Култура, 2014.
Оваа статија се однесува на залив во покраината Гронинген.  За холандскиот писател, погл. А. ден Долард.  
Заливот на карта
Подрачјето на Доларт во 1630 г, пред создавањето на заливот. Прикажаните села исчезнале како што напредувала водата.
**Доларт** (германски: *Dollart*) или **Долард** (германски: *Dollard*) е залив помеѓу северна Холандија и Германија, од западната страна на устието на реката Емс. Најголемиот дел од заливот пресушува при осека. Дом е на разни водни птици.

Исцедување и потопување
-----------------------

Заливот е создаден некаде помеѓу 1219 и 1413 г. со накачување на водостојот и некои поплави. Во почетокот надојдената вода не претставувала проблем бидејќи подрачјето било заштитено со насипи. Проблемот се јавил подоцна, кога насипите претрпеле напади во судирите помеѓу фризиските табори Схирингери и Веткопери. Некои историчари сметаат дека насипите се срушиле во 1413 г. потопувајќи го копното. Во 1520 г. заливот ја достигнал својата најголема површина, а меѓу овој период и XIX век заливот бил делумно заградуван и исцедуван.

Денес Доларт е мошне богат со разновидни птици и други животни што живеат околу водата.

Граничен спор
-------------

Заливот е предмет на граничен спор помеѓу Холандија и Германија, кои се разидуваат по тоа каде точно низ заливот поминува границата. Овој територијален спор добил на важност поради плановите за изградба на морскиот ветропарк „Боркум Рифгат".

* Спорната германско-холандска границаСпорната германско-холандска граница
* Повраќањето на земјиште од заливот, по годиниПовраќањето на земјиште од заливот, по години
* Доларт на сателитска снимкаДоларт на сателитска снимка
* Заливот при осекаЗаливот при осека

Наводи
------

1. ↑  „Холандија и Германија преговараат за морската граница" Архивирано на 14 јануари 2011 г. - Spits, 14 јануари 2011 (холандски)

Координати: 53°17′0″N 7°9′41″E﻿ / ﻿53.28333° СГШ; 7.16139° ИГД﻿ / 53.28333; 7.16139

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 141830501
* LCCN: n97028057
* GND: 4070529-8

 |

 |
**Интервал на варијација** — разлика помеѓу најмалата и најголемата вредност на белегот во серијата.

Предности на интервалот на варијација
-------------------------------------

Оваа мерка на варијација се пресметува мошне едноставно, но не ги исполнува сите услови за добро искажување на варијабилитетот. Интервалот на варијација се пресметува врз основа само на две вредности на белегот притоа не земајќи го предвид распоредот и големината на останатите вредности на белегот.

Недостатоци на интервалот на варијација
---------------------------------------

Примената на оваа мерка на дисперзија е ограничена, иако се пресметува многу лесно. Покрај брзиот и едноставен начин на пресметка интервалот на варијација има неколку свои недостатоци:

*зема предвид само две вредности т.е. само два члена на серијата, со најголема и најмала вредност*

*со обзир на тоа дека се работи за екстремни вредности тие можат да бидат многу оддалечени од основната конценрација на останатите вредности на серијата.*

Формула за пресметка на интервалот на варијација
------------------------------------------------

Интервалот на варијација се пресметува по следната формула :

Iv=Xmax-Xmin доколку податоците се неинтервални,т.е за негрупирани серии.

Iv=ak-a0 доколку податоците се интервални т.е за групирани серии.

Каде што:

Xmax - најголемата вредност на обележјето

Xmin -најмалата вредност на обележјето

ak -горна граница на последниот интервал

a0 -долна граница на првиот интервал

Пример
------

Во текот на една седница измерени се дневните просечни температури во степени целзјусови. Колкав е интервалот на варијација на дневната температура во текот на таа недела?

Понеделник -17,6

Вторник-19,8

Среда-17,9

Четврток-15,6

Петок-18,1

Сабота-15,1

Недела-18,3

Iv=Xmax-Xmin

Xmax=19,8 

Xmin=15,1

Iv=19,8-15,1=4,7

Од примерот може да заклучиме дека интервалот на варијација изнесува 4,7 степени целзиусови.

Извори
------

* Д-р Ристевски Славе, Д-р Тевдовски Драган (2010) Статистика за бизнис и економија, Економски Факултет - Скопје ISBN 978 – 608 – 212 – 009 – 6
* Statistika za sociološka istraživanja / Snjezana Pivac, Ante Rozga - Split: Filozofskog fakulteta, 2006

Наводи
------

1. 1 2  Д-р Ристевски Славе, Д-р Тевдовски Драган (2010) Статистика за бизнис и економија, Економски Факултет - Скопје ISBN 978 – 608 – 212 – 009 – 6
2. 1 2  Statistika za sociološka istraživanja / Snjezana Pivac, Ante Rozga - Split: Filozofskog fakulteta, 2006
**„Еден двобој"** (француски: *Un duel*) — расказ на францускиот писател Ги де Мопасан, првпат објавен на 14 август 1883 година.

Содржина
--------

Господинот Дибуи патува со воз за Швајцарија, каде го засолнал семејството за време на Француско-пруската војна. Во вагонот се наоѓаат и двајца Англичани, а набргу влегува и еден пруски офицер. Тој почнува да ја фали пруската војска и ја навредува Франција. Потоа му наредува на Добуи да му купи тутун, а откако овој не ја извршува наредбата, офицерот се обидува да му ги откорне мустаќите. Тогаш, Дибуи се нафрла на офицерот и го претепува пред очите на Англичаните. Офицерот го предизвикува на двобој при што Дибуи го убива и заедно со Англичаните го продолжува патувањето, а тие му честитаат на подвигот.

Наводи
------

1. ↑  „Један двобој" во: Гиј де Мопасан, *Изабране новеле* (друга књига). Култура, Београд, 1950, стр. 244-250.
**„Колку потешко ќе паднат"** (англиски: *The hadrer they fall*) – филм на режисерот Марк Робсон (Mark Robson) од 1956 година. Автор и на сценариото е Филип Јордан (Phillip Yordan), а главните улоги ги играат: Хамфри Богарт (Humphrey Bogart), Род Стајгер (Rod Steiger) и Јан Стерлинг (Jan Sterling). Филмот бил номиниран за наградата „Оскар" за најдобра црно-бела фотографија, како и за наградата „Златна палма" на Канскиот филмски фестивал, а тој е познат и по тоа што во него Богарт ја одиграл својата последна улога.

Синопсис
--------

Еди Вилис (го игра Богарт) е спортски новинар кој останал без работа откако пропаднал весникот во кој работел. Него го ангажира боксерскиот менаџер Ник Бенко (го игра Стајгер) со цел да му помогне да го прослави боксерот Торо Морено кого штотуку го открил во Аргентина. Всушност, Торо е само огромен човек кој не знае да боксува така што Вилис и Бенко мора да организираат наместени борби во кои Торо победува на нечесен начин. Така, Торо ниже победи и станува славен. Тогаш, Бенко организира борба со поранешнито шампион Гас Данди, кој има тешка повреда од која умира во текот на борбата. Торо е погоден од неговата смрт, мислејќи дека тој го убил Данди, па сака да побегне во татковината. Сепак, Вилис успева да го убеди да остане за да може да се бори против шампионот Бади Бренан. Бидејќи Бренан не сака да соработува со Бенко, Торо ја губи борбата при што е буквално претепан во рингот. По борбата, Вилис дознава дека Торо е измамен од менаџерот и дека од сите борби заработил само 50 долари. Затоа, тој му го дава својот хонорар на Торо и го качува на авионот за Аргентина, а потоа решава да напише остра статија во која ќе ги разоткрие нечесните игри на боксерските менаџери.

Наводи
------

1. ↑  To teži bit će pad, američki film (пристапено на 25.2.2023)
Уметничко поимање на човечка база на Марс, со пресека која открива внатрешен градинарски простор 
Хипотетичката **колонизација на Марс** вроди интерес кај јавни вселенски агенции и приватни корпорации, како и обемно внимание во научно-фантастични написи, филмови и други видови на уметност. 

Повеќе организации имаат предложено планови за човечка мисија на Марс, прв чекор кон какви било напори за колонизација, но ниту една личност нема стапнато на планетата. Сепак, земјопоседници и ровери успешно ја истражувале планетарната површина и имаат доставено информации за состојбите на теренот. 

Причините за колонизирање на Марс вклучуваат чиста човечка љубопитност; откривање на потенцијалот на луѓето за обезбедување повеќе длабински истражувачки набљудувања од оние кои би ги дале беспилотните ровери; економски интерес за ресурсите на планетата, и можноста со населување на други планети да се намали веројатноста за појава на човечко истребување. 

Тешкотиите и опасностите на ваквите напори вклучуваат изложеност на зрачење, токсична почва, мала гравитација, изолацијата што ја придружува растојанието на Марс од Земјата, недостаток на вода и студени температури. 

Најновите заложби за истражување на постојаното населување се оние од јавните вселенски агенции - НАСА, ЕСА, Роскосмос, ISRO и CNSA и приватни организации - SpaceX, Локхид Мартин и Боинг.
Интерференција на бранови од два точекести извори
Два сигнали со иста честота во исто место на покривање предизвикуваат „мешање" **интерференција**. Во физиката ова е појава на взаемно влијание на брановите, чиишто резултат може да биде нивно слабеење, зголемување или поништување. Интерференцијата е сложен физички процес. Интерференцијата обично се случува при интеракција на брановите кои се во корелација или се кохерентни, или затоа што доаѓаат од изворот, или затоа што имаат иста или скоро иста честота. Ефектите на интерференција се јавува кај сите врсти на бранови, на пример светлосни, радио, акустични и бранови на водената површина. 
Во комуникацијата поимот означува измени и пречки во пораката која што патува помеѓу испраќачот и примачот на истата. 

|  |  |
| --- | --- |
| Stub icon | *Оваа статија за електрониката е никулец. Можете да помогнете со тоа што ќе ја проширите.** п
* р
* у
 |
**„Долгоногиот тато"** (англиски: *Daddy Long Legs*) — американски филм од 1955 година, во режија на Жан Негулеско (Jean Negulesco) по сценариото на Фиби и Хенри Ефрон. Главните улоги ги толкуваат: Фред Астер (Fred Astaire), Лесли Керон (Leslie Caron), Тери Мур (Terry Moore), Фред Кларк (Fred Clark) и Телма Рите (Thelma Ritte). Филмот бил номиниран за наградата „Оскар" во шест категории, меѓу кои и оние за најдобра сценографија, најдобра оригинална музика (Алфред Њумен) и најдобра оригинална песна (Џони Мерсер).

Синопсис
--------

Богатиот Американец Џарвис Пендлтон III (го игра Астер) ја запознава веселата 18-годишна Жули Андре (ја игра Керон), штитеничка на еден француски дом за сираци. Тој решава анонимно да ѝ го плати школувањето на еден универзитет во Нова Англија. Иако таа постојнао му испраќа писма на својот таинствен добротвор, тој никогаш не ѝ одговара на писмата. Неколку години подоцна, тој ја посетува Жули на факултетот, меѓутоа сè уште не сака да го открие својот идентитет. Наспроти големата разлика во годините, меѓу нив се раѓа љубов.

Наводи
------

1. ↑  HRT, Tatine duge noge, američki film (1955.) - Zlatno doba Hollywooda (пристапено на 15.5.2022)
**Меѓународна организација на криминална полиција** (на англиски: *International Criminal Police Organization*, на француски: *Organisation internationale de police criminelle*), подобро позната како **Интерпол**, е меѓународна организација која има за цел да ја олесни соработката помеѓу полициските сили во светот. Таа била основана во 1923 година под името **Меѓународна комисија на криминална полиција** (на англиски: *International Criminal Police Commission*).

Седиштето на Интерпол во Лион
Буџетот на Интерпол изнесува околу 113 милиони евра, од кој поголемиот дел е обезбеден од годишните придонеси на полициските служби кои се нејзини членки. Нејзин актуелен Генерален секретар е Јурген Сток, поранешен заменик-шеф на Германската федерална полиција. Тој го замени местото на Роналд Нобл кој бил на таа позиција до ноември 2014 година по служба од вкупно 14 години. Актуелен претседател на Интерпол е Менг Хонгвеј, заменик министер за јавна безбедност во Кина.

Наводи
------

1. ↑  Име и лого, Интерпол (англиски)
2. ↑  „Германецот Јурген Сток, нов шеф на Интерпол". *Sky News* (англиски). 8 ноември 2014. Архивирано од изворникот на 2014-11-10. Посетено на 2018-01-16.
3. ↑  „Интерпол доби нов шеф". *Радио Слободна Европа*. 10 ноември 2016.

Надворешни врски
----------------

* Официјално мрежно место (англиски)
Споменица на паднатите борци од НОВ
**Илија Петруш Цветковски** (Куманово, 16 февруари 1921

 - Сурлица, Трговиште, Србија, 4 јули 1944

) — истакнат партизан од НОВ, носител на Споменица на паднатите борци од НОВ.

Животопис
---------

Роден на ден 16.02.1921 година во Куманово во сиромашно земјоделско семејство, основно и средно училиште завршува во Куманово.

Уште во млади години се занимава со повеќе дејности, работи во Ниш, Белград и други градови каде доаѓа во допир со сознанијата за улогата и борбата на работничката класа.

Народноослободителна борба
--------------------------

Со почнување на Втората светска војна присилно е мобилизиран од бугарската фашистичка војска, меѓутоа при првото отсуство ја користи шансата да избега од окупаторската војска и да се приклучи кон народноослободителната војска на Македонија.

Станува борец на Трета македонска ударна бригада од денот на нејзиното формирање.

Учествува во многу борби против непријателските окупаторски фашистички сили, борбите кај Ристовац и Пробиштип, против Вардарскиот четнички корпус кај Сејац и Ново Село, а учесник е и во познатата Пролетна офанзива 1944 година.
Илија Петруш Цветковски е и прв соборец на народниот херој Христијан Тодоровски Карпош од Куманово.

На 4 јули 1944 година во местото Сурлица-Трговиште, Србија подмолно е убиен од страна на домашен предавник кој се наоѓал во истата единица.

Посмртно е одликуван со Споменица на паднатите борци од НОВ на 29 ноември 1950 година.

Наводи
------

* Спомен зборник 1941-1945 Македонија
Кабарето Фоли-Бержер, Едуар Мане
**Кабаре** (француски: *cabaret*) е форма на забава која вклучува комедија, песна, танц и театар, и се изведува најчесто во собиралишта како што се ресторани и ноќни клубови со сцена за изведби, при што публиката седи на маси (често јадејќи и пиејќи) гледајќи ја изведбата. Собиралиштето само по себе може да се вика "кабаре". Почетокот на 20 век вовел револуционерно нова кабаре култура. Најпознати изведувачи биле Жозефин Бејкер и трансвестисткиот изведувач Жоао Франциско дос Сантос (Мадам Сата). Тематиката им варирала од политичка сатира до лесна забава.

Терминот е француски збор за баровите и кафулињата каде е роден овој начин на забава, како поуметнички тип од "пеечкото кафуле" (*café-chantant*). Зборот доаѓа од среднохоландскиот збор *cabret*, преку стариот севернофранцуски збор *camberette*, кој потекнува од доцнолатинскиот *camera*. Во основа значи "мала соба".

Кабареата се појавиле во Франција за време на Бел Епок (*Belle Époque*: 1890 - 1914) и придонеле за кратко да се ублажат социјалните бариери - во нив можеле да се сретнат како припадници на богатата класа, така и обични работници. Најпознати кабареа во Франција биле Црната Mачка (*Le Chat noir*) и Фоли-Бержер (*Folies Bergère*), кои истовремено биле ресторани, кафулиња, концертни хали, театар итн.

*Le Chat noir* е едно од првите уметнички кабареа. Создадено е во 1881 од Родолф Сали (*Rodolphe Salis*) во Монмартр (кварт во Париз познат по честотата на уметници и интелектуалци). Ова кабаре било исклучително успешно и во него можеле да се видат познати лица од тој период - Алфонс Але, Жан Ришепен, Аристид Бријан, Пол Делме и други.

"Кабаре" исто така се однесува на борделите од средоземен стил - бар со маси и жени кои се шетаат меѓу нив и ја забавуваат клиентелите. Вообичаено овие установи одржуваат некаква форма на сценска забава: често пејачки и танчерки - при што нивната непристојност варира со квалитетот на установата. Меѓутоа, под кабаре денес се подразбира пософистицирана форма на забава, а во некои случаи се третира и како посебен вид на уметност.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* NDL: 00567089
* NKC: ph121381

 |

 |
**Долгоопашестата патка** (*Clangula hyemalis*) е средноголема водна патка. Таа е единствен жив член која припаѓа на видот *Clangula*.
Ја има во Македонија.

Распространетост
----------------

Распространета е во Европа, Азија и Северна Америка. Најчесто живее на планински езера и реки. Може да се сретнат сами, во пар или во мали јата по морските крајбрежја.

Опис
----

Женка
Мајка и шест пајчиња
*Clangula hyemalis*
Долгоопашестата патка е тешка меѓу 0,5 и 1,1 килограми, долга е од 38 до 60 см, а распонот на крилјата е околу 75 см. Има полов, сезонски и возрасен диморфизам. Летно време, кај мажјакот, главата и вратот се црни, главата од страна е сива, а грбот и крилјата се кафени со црни линии. Одоздола е белузлав. Опашката му е долга 10-15 см. Преку зима, тој е речиси целосно бел, само вратот, опашката, мал дел од крилата и една точка под окото му се црни. 
Женката е кафена со релативно кратка остра опашка. Во зимскиот период, главата и вратот на женката се бели со темни дамки. Во летниот период, главата е темна. Младенчињата личат на возрасните женки со посветли пердуви и помалку впечатливи бели дамки.
Огласувањето на мажјаците е музикално јодлување.

|  |  |
| --- | --- |
|  | 
Long-Tailed Duck

Long Island, NY, March 2007. By Tony Phillips.

---

 |
| *Проблеми со пуштањето? Помош.* |

Живеалиште и исхрана
--------------------

Долгоопашестите патки живеат во тундра, планински езера и морски брегови. Гнездата ги градат близу до вода, на места обраснати со густи растенија. Тие се птици преселници, и за време на преселбата се собираат во големи јата. Најбројни се во областа на Балтичкото Море каде за презимување се собираат 4,5 милиони.
Се хранат нуркајќи во потрага по мекотели, ракови и мали риби. Иако обично се хранат блиску до површината, тие се способни да нурнат до 60m длабочина.

### Размножување

Женката снесува 5-12 зеленикаво-кремасти јајца, големи 54 х 38 мм и со тежина околу 43 гр. Ги лежи само женката 24-29 дена. Малечките се испилуваат доволно развиени за да можат да се движат и хранат. Годишно одгледуваат само едно легло.

Статус
------

Долгоопашестата патка е една од видовите на кои се применува Спогодбата за заштита на африканско-евроазиските миграторни водни птици.

Наводи
------

1. ↑  BirdLife International (2012). „*Clangula hyemalis*". *IUCN Red List. Version 2012.1*. International Union for Conservation of Nature. Посетено на June 20, 2012.
2. ↑  Gál, Erika; Hír, János; Kessler, Eugén; & Kókay, József (1998–1999). „Middle Miocene fossils from the sections at the Rákóczi chapel at Mátraszőlős. Locality Mátraszõlõs I." (PDF). *Folia Historico Naturalia Musei Matraensis* (унгарски). **23**: 33–78.CS1-одржување: повеќе имиња: список на автори (link)

* Svensson, Lars and Grant, Peter J. *Collins Bird Guide*. London: HarperCollins, 1999. 1st edition p. 64.
* Kightley, Chris and Madge, Steve. *Pocket Guide to the Birds of Britain and North-West Europe*. Nr. Robertsbridge: Pica Press, 1998. p. 48.

Надворешни врски
----------------

|  |  |
| --- | --- |
| Ризница | „Долгоопашеста патка" на Ризницата ? |

* Долгоопашеста патка, видеа и звуци Архивирано на 1 февруари 2011 г. на Internet Bird Collection
Фестивалот **"Ѕвездички"** е единствен меѓународен детски фестивал во Македонија, организиран е од Естрада Мултимедија Центар. Се одржува секоја година во октомври, во Прилеп. 

|  |  |
| --- | --- |
| Prilep | Macedonia |
| Прилеп, Македонија |

Фестивалот се стреми да продуцира детски хитови и да направи од децата учесници нови ѕвездички. Основна цел на фестивалот е да создаде цврсти пријателски врски помеѓу децата од различни етнички и верски средини и да ги стави во пракса принципите за заедничко живеење, меѓусебна толеранција и разбирање, како и надминување на културните разлики помеѓу децата од целиот свет.

Фестивалот е замислен како големо шоу за деца на коешто децата од целиот свет имаат можност да ги испеат своите детски песни и да ги покажат своите можности. Фестивалските денови се вистински празник за децата бидејќи се на овој фестивал е подредено токму за нив.

Надворешни врски
----------------

* Архивирано на 14 мај 2006 г. - Официјалната страница на "Ѕвездички"
**Злоќудна хипертермија** е ретка, живото-загрозувачка состојба која е предизвикана поради изложеност на некои лекови за општа анестезија, особено испарливите анестетици и невромускулниот блокирачки агенс суксаметониум хлорид. Кај суспектибилни поединци овие лекови индуцираат драстичен и неконтролиран пораст на оксидативниот метаболизам на скелетните мускули, што го надминува капацитетот на организмот за снабдување со кислород, отстранување на јаглерод диоксид, и регулирање на телесната температура, што може да доведе до циркулаторен колапс и смрт доколку не се третира брзо.

Кога ќе се развие состојба на злоќудна хипертермија, вообичаено се започнува со третман со дантролен натриум; дантроленот и прекин на инхалационата анестезија значително ја намалуваат смртноста од оваа состојба.

Третман
-------

Терапија од избор е интравенска администрација на дантролен, кој претставува единствениот достапен антидот, прекинување на внесот на тригер-агенсите, и супортивна терапија насочена кон корегирање на хипертермијата, ацидозата и органската дисфункција. Третманот треба да се иницира веднаш штом се јави клиничко сомневање за почеток на злоќудна хипертермија.

Наводи
------

1. ↑  Halsall PJ, Hopkins PM; Hopkins (2003). „Malignant hyperthermia". *Continuing Education in Anaethesia, Critical Care and Pain*. **3** (1): 5–9. doi:10.1093/bjacepd/mkg002. Архивирано од изворникот 2006-10-03.

Надворешни врски
----------------
Око со конјунктивитис
**Конјунктивитис** е воспаление на конјунктивата, деликатен дел од очниот капак, предниот дел на белката на окото. Може да биде предизвикан од инфекција (често се нарекува „розово око"), хемиска изгореница, физичка повреда или алергија. Често е воспалена и корнеата (кератиконјунктивитис). Причина за инфекција може да бидат неколку вируси и бактерии вклучувајќи ги и тие што предизвикуваат трахома и гонореја, и двете водат кон слепило. Конјунктивитисот пд еритема мултиформе, кожено црвенило, исто така, може да предизвика слепило.

Наводи
------

1. ↑  *Британика Енциклопедиски Речник*. Топер, МПМ, 2005, Книга 5, стр. 51

|  |  |
| --- | --- |
| Ризница | „Конјунктивитис" на Ризницата ? |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| * п
* р
* у
Болести на човечкото око (H00–H59) |
| --- |
|  |
| 
* Конјунктивитис
* Перде
* Глауком
* Дијабетична ретинопатија
* Офталмоплегија
* Страбизам
* Увеитис

 |
|  |
| Рефракциони аномалии | 
* Миопија
* Хиперметропија
* Астигматизам

 |
|  |
| Инфекции | 
* Трахома
* Онхоцеркијаза

 |

 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85031146
* GND: 4145559-9
* BNF: cb131778452 (податоци)
* NDL: 00565682
* NKC: ph884104
* BNE: XX535584

 |

 |
**Илија Крстанов Дојчиноски** (1909 во Горно Средоречие, Охридско — 6 октомври 1943 во Кленоец, Кичевско) македонски партизан, учесник во НОБ

Животопис
---------

Илија Крстанов Дојчиноски е роден во селото Горно Средоречие. Се занимавал со земјоделство. Во НОБ доброволно пристапил на 7 август 1943 година. Како борец на партизанскиот одред Славеј, загинал во борба против балистите на 6 октомври 1943 година кај селото Кленоец.

Наводи
------


1. ↑ . Охрид и охридско во борбата против фашизмот. ЗБОРНИК на паднатите борци во народно-ослободителната борба и револуција и жртвите на фашистичкиот терор во Охрид и охридско 1941-1945. Охрид. 1976. Отсутно или празно `|title=` (help)CS1-одржување: друго (link)
**Илија Карајанов** (Гевгелија, 1943 - 2016) — македонски поет, есеист и критичар.

Животопис
---------

Илија Карајанов е роден во Гевгелија на 8 јули 1943

 година. Завршил Филолошки факултет во Скопје. Работи како професор во гимназијата „Јосиф Јосифовски" во Гевгелија. Член на ДПМ од 1987 година. Автор е на стихозбирките: Сончогледово око (1978), Цветови на слободата (1979), Полноќен сонопис (1987), Сономорје (1991), Слики од југот (1995), Зорници во сонот (1997), Сонети без почеток и крај 1999), Свилени звуци (хаику поезија, 2000).

Наводи
------

1. ↑  Македонски писатели/Macedonian writers, Душтво на писатели на Македонија, 2004. стр. 114.
2. ↑  Ристовски, Блаже (2009). *Македонска енциклопедија*. Скопје: МАНУ. стр. 670. ISBN 978-608-203-023-4. OCLC 499142958.CS1-одржување: датум и година (link)

Надворешни врски
----------------

* Илија Карајанов
* Станици – Илија Карајанов (рецитал)
* Почеток или крај – Илија Карајанов
* Виолетова крв – Илија Карајанов
* Сонуван живот - Илија Карајанов
* Кога би знаеле зборовите – Илија Карајанов

|  |  |
| --- | --- |
| Stub icon | *Оваа биографска статија е никулец. Можете да помогнете со тоа што ќе ја проширите.** п
* р
* у
 |